**סיכום ועדת קיימות ואיכות הסביבה מתאריך 18.11.2019:**

**נוכחים:**

**מר עופר לוי – סגן ראש העיר ויו"ר הועדה**

**גב' ירדן רוזן – מ"מ יו"ר ועדת איכות הסביבה**

**מר דרור בן עמי – חבר מועצה ומ"מ יו"ר ועדת קיימות**

**מר אייל פביאן – חבר מועצה**

**מר עמרי משעלי – מ"מ מנהלת היחידה לאיכות הסביבה**

**מר אסף ידין – מ"מ מנהלת מדור קיימות**

**גב' דפנה נצראל – מזכירת היחידה לאיכות הסביבה**

**גב' חיה ארז – נציגת ציבור**

**גב' יונינה פדני – נציגת ציבור**

לאחר סבב היכרות קצר בין הנוכחים**,** פתחו גב' **ירדן רוזן** ומר **דרור בן עמי** את הועדה **ותזכרו מה נעשה בוועדות הקודמות כאשר המטרה היא לפתח תכנית רב שנתית העוסקת בשלושה מרחבים עיקריים של העיר:**

**1. המרחב הימי- החוף והים - אותה סיכמנו בוועדה הקודמת.**

**2. המרחב האורבני- בו נתמקד היום.**

**3. מרחב של שטחים פתוחים ואתרי טבע עירוני - דוגמת תל מיכל, אפולוניה, תע"ש רמת השרון – עליהם נדבר בוועדה הבאה.**

**–** בחודשים האחרונים אנו לומדים בצורה יסודיתושיטתית את הנושאים שאותם אנו רוצים לקדם.

מר **אייל פביאן** ביקש להתייחס לוועדה שעסקה בחוף ובים והציע פתרון לנושא החד"פים בעסקים, במסגרתו יקבלו כוס רב פעמית תמורת פיקדון.

גב' **ירדן רוזן** מכירה את הנושא והעלתה בעיות שצצו בנוגע לפתרון זה כגון הבלאי הרב שיש בכוס רב פעמית מפלסטיק, העובדה שאסור להכניס זכוכית לחוף, כמויות המלאי הגבוהות של כלים רב פעמיים שהעסק יידרש לרכוש , סוגיית התקציב עבורן ועוד.

ירדן עדכנה שהייתה פגישת המשך בנוגע לצמצום פלסטיק בחופים עם **מר יהודה בן עזרא** מנכ"ל העירייה וישנה התקדמות. היא הבטיחה לעדכן עליה בהמשך כשדברים יהיו מוחשיים יותר.

**האזור האורבני:**

לאחר שעסקנו בנושא בוועדה שהשתתפה בשולחנות העגולים סביב נושא זה, כעת זיככנו את הבעיות והאתגרים שהועלו והם:

**מדרכות** = חוסר בעצים בשבילים ראשיים ובהצללה ברחובות מרכזיים, צורך בהפרדה בין שבילי האופניים להולכי הרגל, כמויות גדולות של פחי אשפה ומחסומים על המדרכות, חוסר גישה עקב אותם מחסומים לנכים ולעגלות, לכלוך, צואת כלבים, גזם שלא מפונה בתדירות גבוהה, תאורת לילה שאינה דולקת עד שעה מאוחרת (מפחיד ללכת בחושך) ועוד...

**גינות ציבוריות** = לכלוך, חוסר בהצללה, צואת כלבים.

**שבילי אופניים** = מחסור בשבילי אופניים וחוסר קישוריות בין מקטעי השבילים.

**צפיפות דיור** = יוצר פקקי תנועה, עומס לתשתיות מים וחשמל, צפיפות במוסדות חינוך וציבור .

**לכלוך ברחבי העיר** = פסולת שזורקים אנשים, אבק כתוצאה מהבניה הנרחבת, הניקיון שמבוצע סביב נושא הבנייה לא מספק.

**נערך סיעור מוחות והוצעו פתרונות שונים לאתגרים השונים:**

* לבחון יישום של פתרונות הצללה שונים ברחובות המרכזיים כגון סוקולוב (גם ללא עצים או עד שהעצים יגדלו).
* לבדוק אם ניתן לאחר מעט את שעת כיבוי התאורה ברחובות.
* לעודד הליכתיות (שבילי הליכה) ע"י סקירה שיטתית לזיהוי מכשולים והזזת מחסומים מהדרך במדרכות ברחבי העיר.
* לעודד הליכתיות
* ליצור ל GISסקר ניטור עצים שיאפשר הנגשה לציבור של המסלולים / הרחובות המוצללים יותר. מתוך כך, בהמשך ניתן יהיה לאתר את המקטעים בהם חסרה הצללה ולנסות ליישם גם בהם פתרונות שונים.
* לבדוק היתכנות לפרסום מידע על גיזום מאסיבי, כמו גם רישיונות כריתת עצים. קביעת קריטריונים מוגדרים למתי גוזמים עצים? באיזו מידה? כרגע אין מדיניות ברורה או לפחות כזו שהציבור מודע לה.
* ניקיון המעברה של סידני עלי – צריך עוד פקחים, עוד שילוט, הבאת פחים מסוגים שונים.
* פקחים בשעות של טיולי הכלבים (מוקדם בבוקר ומאוחר בערב) שיתנו קנסות לבעלי הכלבים ויגדילו את האכיפה וההרתעה בנושא.
* מאגר DNA של הכלבים וזיהוי בעלי הכלבים ומתן קנס.
* לדאוג למילוי שקיות במתקנים לאיסוף צואת כלבים.
* פני פרסום בנושא הזה.
* מצלמות חכמות ומרושתות בעיר לתיעוד מבצעי עבירות של השלכת זבל, צואת כלבים וכו'.
* לפנות לאיתי צור – מחזיק תיק קהילות (עובד על פרויקטים קהילתיים) – ליזום פרויקט קהילתי של נאמני ניקיון. אולי גם עם ילדי ביה"ס או תנועות נוער.
* לבדוק את יעילות האגף וקבלני המשנה הממונים על ניקיון העיר – ברמת הציוד? כמה פעמים בשבוע? מה התקן מבחינת כמות המנקים ? וכו'.
* בדיקה מעמיקה על הנושא של מעברים לבעלי החיים שבעיר.

**לסיכום –**

מבין הפתרונות שהועלו במסגרת סיעור המוחות **הוחלט להתמקד בשלב ראשון בנושאים הבאים שדורשים טיפול של היחידה הסביבתית ואגף שאיפה:**

1. **להעלות לGIS סקר ניטור עצים שיאפשר הנגשה לציבור של המסלולים / הרחובות** **המוצללים יותר ויצירת שבילה הליכה מומלצים.** מתוך כך, בהמשך ניתן יהיה לאתר את המקטעים בהם חסרה הצללה ולנסות ליישם גם בהם פתרונות שונים.
2. **צואת כלבים וניקיון העיר בכלל –** לנסות לבדוק מה התקן של הפקחים? לדאוג שיהיו פקחים בשעות "מועדות לפורענות" (בשעת טיולי הכלבים), לעשות מיפוי של השכונות הבעייתיות, לייעל את עבודת הפקחים כדי שתהיה הרתעה משמעותית יותר. נכון הדבר גם להשלכת פסולת ברחבי העיר.
3. **להגדיל ולפרסם את האפשרות שתושבים יכולים להיות "נאמני ניקיון".**
4. **ליצור יוזמה חינוכית ומדיניות מעשית לקולטני הגשם שברחובות.**
5. **לבחון תהליך של שיתוף ציבור לגבי גיזום אגרסיבי וקביעת מדיניות ברורה בנושא.**